gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8643, del 26-09-2019 (2019/8487)

Notificació de la sentència dictada en el procediment ordinari número 1328/2016.
--------------------------------------------------------------------------------

### Dades del document

Número de DOGV
:   8643

Data del DOGV
:   26-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8487


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el procediment ordinari número 1328/2016. [2019/8487]  
Elena Román García, lletrada de l'Administració de justícia del Jutjat de Primera Instància número 6 d'Orihuela, faig saber que en aquest procediment de judici ordinari número 1328/2016, seguit a instàncies d'Oriolana de Morteros, SL, contra Obramar Vegabel, SL, s'ha dictat la sentència que literalment és com segueix:  
  
«Sentencia número 48/2019  
  
Orihuela, 27 de febrer de 2019  
  
Vists els preceptes legals i jurisprudència que hi són aplicables,  
  
Dispositiva  
[...]  
Aquesta és la meua sentència, de la qual s'unirà un testimoniatge a les actuacions que l'han motivada; ho pronuncie, mane i signe.»  
Manera d'impugnació. Aquesta resolució no és ferma i contra aquesta es pot interposar un recurs d'apel·lació, davant de l'Audiència Provincial d'Alacant (art. 455 LEC). El recurs s'interposarà per mitjà d'un escrit presentat en aquest jutjat dins del termini de vint dies hàbils, comptadors des de l'endemà de la notificació, on s'expose les al·legacions en què es basa la impugnació; així mateix, haurà d'esmentar la resolució objecte d'apel·lació i els pronunciaments que impugna (art. 458 LEC).  
Publicació. La sentència anterior va ser llegida i publicada per la magistrada jutgessa que la va dictar mentre celebrava audiència pública en el dia de la data, davant meu, la lletrada de l'Administració de justícia; en done fe.  
I atés que el demandat, Obramar Vegabel, SL, es troba en parador desconegut, s'expedeix aquest edicte a fi que li valga de notificació de la forma deguda.  
  
Orihuela, 2 de setembre de 2019.- La lletrada de l'Administració de justicia: Elena Román García.
Diari Oficial de la Generalitat Valenciana


Sumari del DOGV 8689, del 02-12-2019 (2019/11884)

CORRECCIÓ d'errades de la Resolució de 21 de novembre de 2019, de la directora general d'Universitats, per la qual se citen les persones interessades en el procediment ordinari 4/000342/1833-KQ per a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8689

Data del DOGV
:   02-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11676


Organisme emissor
:   Conselleria d'Innovació, Universitats, Ciència i Societat Digital

Tipus de document
:   Correcció d'errades

CORRECCIÓ d'errades de la Resolució de 21 de novembre de 2019, de la directora general d'Universitats, per la qual se citen les persones interessades en el procediment ordinari 4/000342/9565-VZ per a comparéixer en la via jurisdiccional.  
 [2019/11134]  
En el Diari Oficial de la Generalitat Valenciana número 8687, de 28 de novembre de 2019, s'ha publicat erròniament la resolució esmentada sota l'epígraf de Conselleria d'Educació, Cultura i Esport, de la qual cosa informem per a coneixement general.
Diari Oficial de la Generalitat Valenciana


Sumari del DOGV 8593, del 17-07-2019 (2019/7293)

DECRET 138/2019, de 12 de juliol, del Consell, pel qual es nomena la persona titular de la Direcció General de l'Institut Valencià de Formació, Investigació i Qualitat dels Serveis Socials.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8593

Data del DOGV
:   17-07-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/7293


Data del document
:   12-07-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Descriptors 

:   * Vicepresidència i Conselleria d'Igualtat i Polítiques Inclusives

DECRET 138/2019, de 12 de juliol, del Consell, pel qual es nomena la persona titular de la Direcció General de l'Institut Valencià de Formació, Investigació i Qualitat dels Serveis Socials. [2019/7293]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Polítiques Inclusives, i amb la deliberació prèvia del Consell, en la reunió de 12 de juliol de 2019,  
  
  
DECRETE  
  
El nomenament d'Enrique Ferrer Lorente com a director general de l'Institut Valencià de Formació, Investigació i Qualitat dels Serveis Socials.  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 12 de juliol de 2019  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8538, del 30-04-2019 (2019/3594)

Bases de la convocatòria del concurs oposició per a proveir en propietat una plaça d'oficial de policia local per promoció interna.
-----------------------------------------------------------------------------------------------------------------------------------

### Dades del document

Número de DOGV
:   8538

Data del DOGV
:   30-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3594


Data del document
:   03-04-2019

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * concurs administratiu

Bases de la convocatòria del concurs oposició per a proveir en propietat una plaça d'oficial de policia local per promoció interna. [2019/3594]  
En el Butlletí Oficial de la Província de Castelló número 43, de data 4 d'abril de 2019, apareixen publicades les bases per a cobrir en propietat una plaça d'oficial de policia local, personal funcionari, per promoció interna, pel sistema de concurs oposició, corresponent a l'administració especial, vacant en la plantilla de personal de l'Ajuntament de la Vall d'Uixó, enquadrada en el grup B.  
El termini de presentació d'instàncies serà de vint dies hàbils a comptar des de l'endemà de la publicació de la convocatòria en el Boletín Oficial del Estado.  
Cosa que es fa pública perquè se'n prenga coneixement i als efectes oportuns.  
  
La Vall d'Uixó, 5 d'abril de 2019.- L'alcaldessa presidenta: Tania Baños Martos.
Diari Oficial de la Generalitat Valenciana


Sumari del DOGV 8481, del 07-02-2019 (2019/871)

Notificació de la sentència dictada en el judici verbal número 1060/2017.
-------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/871


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el judici verbal número 1060/2017. [2019/871]  
De: Zurich Insurance PLC, Sucursal a Espanya.  
Procurador: Pascual Moxica Pruneda.  
Contra: comunitat de propietaris de l'edifici situat en l'avinguda de Joan Carles I, número 24.  
Paloma Viñas Tormo, lletrada de l'Administració de justícia del Jutjat de Primera Instància número 1 de Dénia (antic Mixt 1), faig saber que, en aquest procediment de judici verbal, s'ha dictat sentència en què consta, com a demandant, Zurich Insurance PLC, sucursal a Espanya, i, com a demandat, la comunitat de propietaris de l'edifici situat en l'avinguda de Joan Carles I, número 24.  
D'acord amb la Instrucció 6/12, de la Secretaria General de l'Administració de justícia, queden les actuacions en l'oficina judicial a disposició dels interessats.  
El termini per a recórrer és de vint dies, a comptar des de l'endemà de la seua notificació; cal depositar 50 euros en el compte de consignacions del Jutjat, excepte si fora beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes que preveu la Llei orgànica de protecció de dades.  
  
  
Dénia, 16 de gener de 2019.- El lletrat de l'Administració de justícia: Paloma Viñas Tormo.
Diari Oficial de la Generalitat Valenciana


Sumari del DOGV 8492, del 22-02-2019 (2019/1734)

RESOLUCIÓ de 8 de febrer de 2019, de la Universitat Politècnica de València, per la qual es nomena catedràtica d'universitat María Soledad García Valls.
--------------------------------------------------------------------------------------------------------------------------------------------------------

### Dades del document

Número de DOGV
:   8492

Data del DOGV
:   22-02-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/1734


Data del document
:   08-02-2019

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 8 de febrer de 2019, de la Universitat Politècnica de València, per la qual es nomena catedràtica d'universitat María Soledad García Valls. [2019/1734]  
De conformitat amb la proposta elevada per la comissió de selecció encarregada d'adjudicar el concurs convocat per Resolució de 17 d'octubre de 2018 d'aquesta universitat, número 142/18 (plaça codi: 6104), (BOE 02.11.2018) i correcció d'errors de 5 de novembre de 2018 (BOE 08.11.2018), i presentada per la interessada la documentació a què fa referència el punt onzé de la convocatòria esmentada;  
  
Aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats i altres disposicions que la desenvolupen, ha resolt nomenar María Soledad García Valls, amb document nacional d'identitat número 5294..., catedràtica d'universitat de la Universitat Politècnica de València, de l'àrea de coneixement Enginyeria Telemàtica, adscrita al Departament de Comunicacions.  
  
Contra aquesta resolució, que posa fi a la via administrativa, la persona interessada pot interposar un recurs contenciós administratiu davant el jutjat contenciós administratiu corresponent, en el termini de dos mesos comptadors a partir de l'endemà de la publicació. Així mateix, amb caràcter potestatiu, s'hi pot interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 de febrer de 2019.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8462, del 11-01-2019 (2018/12348)

Informació pública de la modificació de l'ordenació detallada del pla parcial Palafangues.
------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/12997


Data del document
:   21-12-2018

Organisme emissor
:   Ajuntament de Moncofa

Tipus de document
:   Anunci

Descriptors 

:   * Moncofa
    * administració local
    * pla d'urbanisme

Informació pública de la modificació de l'ordenació detallada del pla parcial Palafangues.  
  
 [2018/12336]  
Wenceslao Alós Valls, alcalde de l'Ajuntament de Moncofa, ordena la publicació en el Diari Oficial de la Generalitat Valenciana del següent edicte, d'acord amb el que es preveu en l'acord de Ple, de data 20 de desembre de 2018:  
«(?) Primer. Sotmetre les presents actuacions a informació pública durant un període de 45 dies en virtut d'edicte en el Diari Oficial de la Generalitat Valenciana (DOGV) i en premsa escrita de gran difusió amb la posada a la disposició del públic dels documents objecte de l'expedient, a fi que es presenten les al·legacions, documents i justificacions que s'estimen pertinents a comptar des de l'endemà de la publicació del corresponent edicte en el DOGV.  
  
Segon. Iniciar, per anàleg termini, el procés de consulta a les administracions públiques i als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades. En cas que la present modificació no afecte algunes de les entitats assenyalades, se sol·licita que s'evacue un informe que previnga tal extrem.  
Tercer. Procedir a la inserció en la web municipal www.moncofa.sedelectronica.es de la documentació sotmesa a informació pública, i posar-la així mateix a la disposició del públic interessat en dies laborables, en les oficines del Departament d'Urbanisme d'aquest ajuntament situat en la plaça Constitució, número 4 baix d'aquesta localitat en horari de 09.00 a 14.00 hores.  
Quart. Suspendre, durant el termini de dos anys, la tramitació i atorgament de llicències i/o altres instruments, declaracions responsables o comunicacions prèvies d'edificació, usos i activitats, per a l'àmbit constituït pel sector de planejament denominat Palafangues, anunciat el seu abast per remissió al document exposat al públic elaborat pels serveis tècnics municipals, amb excepció de les llicències o instruments per a obres o activitats compatibles amb l'antiga i la nova ordenació. La present suspensió s'extingirà amb l'aprovació definitiva del planejament o pel transcurs del termini màxim de suspensió sense que s'haja aprovat la present modificació».  
  
Cosa que es publica als efectes oportuns.  
  
Moncofa, 21 de desembre de 2018.- L'alcalde: Wenceslao Alós Valls.
Diari Oficial de la Generalitat Valenciana


Sumari del DOGV 8510, del 21-03-2019 (2019/2132)

Oferta d'ocupació pública per a l'any 2019.
-------------------------------------------

### Dades del document

Número de DOGV
:   8510

Data del DOGV
:   21-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/2132


Data del document
:   27-02-2019

Organisme emissor
:   Ajuntament de Calp

Tipus de document
:   Anunci

Correcció d'errades

 Descriptors 

:   * Calp
    * concurs administratiu

Oferta d'ocupació pública per a l'any 2019. [2019/2132]  
Per Decret de la regidora delegada de Recursos Humans número 896628149, de data 26 de febrer de 2019, s'ha aprovat l'oferta d'ocupació pública de l'Ajuntament de Calp per a l'any 2019, amb el següent contingut:  
- Set places d'agent de Policia Local, de funcionaris d'Administració Especial, subescala de Serveis Especials, classe Policia Local i auxiliars, categoria agent, pertanyent al grup C1, pel torn lliure (031-90, 032-90, 033-90, 036-90, 040-90, 051-90, 059-90).  
- Una plaça d'auxiliar tècnic de manteniment, laboral, pertanyent al grup C2, pel torn de promoció interna (393-04).  
- Una plaça d'auxiliar tècnic de serveis, laboral, pertanyent al grup C2, pel torn de promoció interna (403-04).  
Cosa que es fa pública a l'efecte de complir el que disposen els articles 91.1 de la Llei 7/1985, de 2 d'abril, reguladora de les bases de règim local i 128 del Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
  
Calp, 27 de febrer de 2019.- La regidora de Recurs Humans: Ana Isabel Perles Ribes.
Diari Oficial de la Generalitat Valenciana


Sumari del DOGV 8481, del 07-02-2019 (2019/862)

Notificació de la sentència dictada en el procediment de divorci contenciós número 1014/2018.
---------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/862


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1014/2018. [2019/862]  
Lletrat de l'Administració de justícia: Jesús Larrosa Abellán.  
Part demandant: María Ángeles Marco Sempere.  
Part demandada: José Antonio Esteve Ferrer.  
Sobre divorci.  
En el judici referenciat s'ha dictat la sentència de data 8 de gener de 2019, el text literal de la seua dispositiva és el següent:  
  
«Dispositiva  
Estime la demanda interposada i declare dissolt per divorci el matrimoni contret per María Ángeles Marco Sempere i José Antonio Esteve Ferrer, el 24 de setembre de 1978, amb els efectes legals inherents a aquesta declaració.  
No s'aprecien motius per a imposar les costes processals a cap dels litigants.  
Notifiqueu aquesta resolució a les parts i feu-los saber que és ferma i no es pot interposar cap recurs.  
Remeteu testimoniatge de la sentència al Registre Civil corresponent al lloc del matrimoni perquè es realitze l'oportuna anotació marginal.  
Així ho pronuncie, mane i signe.»  
  
Publicació. L'anterior resolució ha sigut pronunciada, llegida i publicada per la jutgessa que la subscriu, mentre celebra audiència pública en el dia de la data, davant del lletrat de l'Administració de justícia, de la qual cosa en done fe.  
Atés el desconeixement de l'actual domicili o residència de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha disposat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de sentència a José Antonio Esteve Ferrer.  
  
Elx, 28 de gener de 2019.- El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 8518, del 31-03-2019 (2019/3207)

DECRET 48/2019, de 29 de març, del Consell, de cessament de Clara Ferrando Estrella com a secretària autonòmica d'Hisenda.
--------------------------------------------------------------------------------------------------------------------------

### Dades del document

Número de DOGV
:   8518

Data del DOGV
:   31-03-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/3207


Data del document
:   29-03-2019

Organisme emissor
:   Conselleria d'Hisenda i Model Econòmic

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Model Econòmic

DECRET 48/2019, de 29 de març, del Consell, de cessament de Clara Ferrando Estrella com a secretària autonòmica d'Hisenda. [2019/3207]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, prèvia deliberació del Consell, en la reunió de 29 de març de 2019,  
  
  
DECRETE  
  
El cessament, a petició pròpia, de Clara Ferrando Estrella com a secretària autonòmica d'Hisenda, agraint-li els serveis prestats.  
  
Aquest decret tindrà efectes des del dia de la seua aprovació.  
  
València, 29 de març de 2019  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO
Diari Oficial de la Generalitat Valenciana


Sumari del DOGV 8688, del 29-11-2019 (2019/8872)

Notificació de la sentència dictada en el procediment ordinari número 728/2017.
-------------------------------------------------------------------------------

### Dades del document

Número de DOGV
:   8688

Data del DOGV
:   29-11-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8872


Organisme emissor
:   Jutjat de Primera Instància i Instrucció Número 1 de Catarroja

Tipus de document
:   Edicte

Notificació de la sentència dictada en el procediment ordinari número 728/2017. [2019/8872]  
Part demandant: CaixaBank Consumer Finance Efc, SA.  
Part demandada: George Cristian Baba.  
Joaquín Andrés Sancho, lletrat de l'Administració de justícia del Jutjat de Primera Instància i Instrucció número 1 de Catarroja, faig saber que, en el judici a què s'ha fet referència, s'ha dictat la Sentència número 109/2019, de data 31 de juliol de 2019, la dispositiva de la qual diu literalment:  
  
«Estime parcialment la demanda interposada per la procuradora Sandra Martínez Izquierdo, en nom i representació de CaixaBank, SA, i condemne el demandat George Cristian Baba a abonar a CaixaBank, SA, la quantitat de 20.373,10 euros, d'acord amb el que s'ha exposat en la fonamentació jurídica d'aquesta resolució, i declare nul·la per abusiva la condició general 5) Mora en el pagament del contracte de préstec de finançament a comprador de béns mobles número 277479960933594, de 29 d'abril de 2016, en el tenor relatiu a «Així mateix, l'impagament de qualsevol quota establida en el Pla d'amortització reportarà la comissió de devolució acordada per les parts en les condicions particulars d'aquest contracte; quantitat que generarà des de la data de la interpel·lació judicial l'interés pactat i els interessos de l'article 576 de la Llei d'enjudiciament civil des de la data de la sentència.».  
  
  
Cada part pagarà les costes causades a la seua instància i les comunes a mitges.  
Notifiqueu a les parts la present resolució, així com que és susceptible de recurs d'apel·lació davant de l'Audiència Provincial de València en el termini de 20 dies, a comptar de la notificació d'aquesta.  
Expediu una certificació de la present sentència per a unir-la a actuacions i incorporeu l'original al llibre de sentències.  
Aquesta és la meua sentència, que pronuncie, mane i signe.»  
  
Com que es desconeix l'actual domicili o residència de la part demandada, de conformitat amb el que es disposa en l'article 497 de la Llei 1/2000, d'enjudiciament civil, s'ha acordat la publicació del present edicte per a portar a efecte la diligència de notificació de sentència a George Cristian Baba.  
  
Catarroja, 12 de setembre de 2019.- El lletrat de l'Administració de justícia: Joaquín Andrés Sancho.